Københavns Politi er torsdag eftermiddag rykket ud til Eversvej på Frederiksberg, hvor der har været en anmeldelse om et skyderi.

Vagtchef Henrik Stormer bekræfter over for TV 2 Lorry, at et skyderi har fundet sted.

- Vi arbejder fortsat på stedet derude, men vi kan sige så meget, at der er sket et skyderi derude, der er fundet patrolhylstre på gaden, men der er for nuværende ingen tilskadekomne, siger han til TV 2 Lorry.

Politiet kan fortsat ikke oplyse, hvorvidt der er anholdte i sagen.

Fotos fra stedet viser en lejlighed med tre skudhuller i vinduet. Københavns Politi er fortsat i gang med at klarlægge, hvad der helt konkret er sket på stedet.

Vagtchefen kan dog godt bekræfte, at der fra gadeplan er blevet affyret skud mod et vindue i en lejlighed.

Politiet er fortsat massivt til stede omkring Eversvej og de omkringliggende gader, herunder ved Fasanvej Station.

På grund af politiets arbejde i området blev metrodriften indstillet mellem Frederiksberg Station og Vanløse Station.

Det oplyser Metroselskabet på Twitter.

Driften på metrolinjen var indstillet i omkring en halv time.

Læs også Politiet efterlyser to mænd: Smed 16-årig ned på sporet og sparkede ham i hovedet

Torsdag middag er Københavns Politi rykket massivt ud til en melding om skyderi nær Fasanvej metrostation på Frederiksberg. Foto: Presse-fotos.dk

Skudhuller i et vindue på Frederiksberg. Foto: Presse-fotos.dk

Torsdag middag er Københavns Politi rykket massivt ud til en melding om skyderi nær Fasanvej metrostation på Frederiksberg. Foto: Presse-fotos.dk

Læs også Politi afkræfter voldsom hændelse fra Herlev Hospital